Diari Oficial de la Generalitat Valenciana


Sumari del DOGV 8758, del 10-03-2020 (2020/2228)

DECRET 28/2020, de 28 de febrer, del Consell, de modificació de la forest número 143 del Catàleg de forest de domini públic i utilitat pública de la província de València.
---------------------------------------------------------------------------------------------------------------------------------------------------------------------------

### Dades del document

Número de DOGV
:   8758

Data del DOGV
:   10-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2228


Data del document
:   28-02-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Decret

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

DECRET 28/2020, de 28 de febrer, del Consell, de modificació de la forest número 143 del Catàleg de forest de domini públic i utilitat pública de la província de València. [2020/2228]  
De conformitat amb el que disposen els articles 16 i 18 de la Llei 43/2003, de 21 de novembre, de forests, i els articles 11, 13 i 26 del Decret 98/1995, de 16 de maig, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, relatius a la inclusió de terrenys forestals en el Catàleg de forests de domini públic i utilitat pública i els seus efectes jurídics, la Conselleria d'Agricultura, Desenvolupament Rural, Emergència Climàtica i Transició Ecològica ha instruït el corresponent expedient de declaració d'utilitat pública i inclusió i exclusió de determinades parcel·les en la forest número 143 del Catàleg de forests de domini públic i d'utilitat pública de la província de València, denominat Mola de Cortes, situat al terme municipal de Cortes de Pallás i propietat de la Generalitat, perquè ha quedat acreditada la transcendència hidrologicoforestal i les funcions ecològiques i socials d'aquestes parcel·les.  
  
En virtut d'això, a proposta de la consellera d'Agricultura, Desenvolupament Rural, Emergència Climàtica i Transició Ecològica, i prèvia deliberació del Consell, en la reunió de 28 de febrer de 2020,  
  
  
DECRETE  
  
Article 1. Exclusió  
S'exclouen de la forest 143 del Catàleg de forests de domini públic i d'utilitat pública de la província de València, denominat Mola de Cortes, situat al terme municipal de Cortes de Pallás i propietat de la Generalitat, 155 ha de terreny relatives a la zona de les obres de l'aprofitament hidràulic del tram del riu Xúquer, Salt de Cortes de Pallás, per a la construcció d'un depòsit d'aigües, declarada la seua prevalença per interés general, pel director de l'ICONA amb data 27 de març de 1984.  
  
  
Article 2. Declaració d'utilitat pública  
Es declaren d'utilitat pública 193 ha, les quals consten amb número d'elenc V1109 i es corresponen a l'adquisició per la Generalitat de:  
- Dues finques situades al terme municipal de Cortes de Pallás, partida barranc del Hornillo (Ordre de 21 de setembre de 1988, de la Conselleria d'Economia i Hisenda. DOGV número 931, de 27.10.1988).  
  
- Les finques situades al terme municipal de Cortes de Pallás (Ordre de 8 de novembre de 1996, de la Conselleria d'Economia i Hisenda. DOGV número 2930, de 14.02.1997) següents:  
  
Numeració (DOGV 04.12.1997) Denominació Representada gràficament com a forest en la cartografia digital any 2017  
1 Collado Royo SÍ  
2 La Hoya del Bácar SÍ  
3 La Jordana SÍ  
4 El Púlpito SÍ  
5 Parcel·la K SÍ  
6 Parcel·la N SÍ  
7 Parcel·la O SÍ  
8 Parcel·la L SÍ  
9 Parcel·la M SÍ  
10 Parcel·la Ñ SÍ  
11 La Canaleja T SÍ  
12 El Llano de Perico Rosa SÍ  
13 La Hoya del Bácar SÍ  
14 Reguero del Enguerino SÍ  
15 Partida Pízar SÍ  
16 Partida Pízar SÍ  
17 Partida Pízar SÍ  
18 Partida Pízar SÍ  
19 Partida Pízar SÍ  
20 Partida Cingla del Campillo SÍ  
21 Partida Bacan SÍ  
22 Reguero Pepino SÍ  
23 La Hoya del Bácar SÍ  
24 Casa del Barón SÍ  
25 Las Cocinillas SÍ  
26 Sácaras i Cábet zones perimetrals zona nord NO  
  
  
Article 3. Catalogació  
S'inclouen en la forest núm. 143 del Catàleg de forests de domini públic i utilitat pública de la província de València, denominat Mola de Cortes, situat al terme municipal de Cortes de Pallás i propietat de la Generalitat, les 193 ha, corresponents a les parcel·les esmentades en l'article 2.  
Després de la modificació, la inscripció de la forest haurà de quedar com segueix:  
Número d'UP.: 143  
Denominació: Mola de Cortes  
Superfície pública: 8264,96 ha  
Superfície total: 8527,75 ha  
Enclavaments: 12  
Superfície d'enclavaments: 262,79 ha  
Pertinença: Generalitat  
Partionament: parcialment (perímetre exterior de la Mola de Cortes sense la superfície d'El Coto de Canillas ni les parcel·les de Sácaras i Cábet) Partionats els enclavaments excepte l'enclavament de la bassa.  
Amollonament: parcialment (perímetre exterior de la Mola de Cortes sense la superfície d'El Coto de Canillas ni les parcel·les de Sácars i Cábet)  
Terme municipal: Cortes de Pallás  
Partit judicial: Requena  
Límits:  
Nord: propietats particulars de Cortes de Pallás i cota 330 m.s.n.m.  
  
Est: forest V170 denominada Baronia de l'Otonel en terme de Cortes de Pallás. Forest de l'Ajuntament i veïns de Millares segons la línia de termes de l'Institut Geogràfic Cadastral.  
Sud: propietat particular Canillas, al terme municipal de Cortes de Pallás i forest La Cazmilla, de lliure disposició de l'Ajuntament de Bicorp, al seu terme municipal.  
Oest: forest Casa Cuesta de la Generalitat, al terme municipal de Teresa de Cofrentes; forest Rambla de Murell de la pertinença i terme municipal de Jarafuel número V030 del catàleg, propietats particulars als termes municipals de Jarafuel i Cortes de Pallás.  
Servituds. Les de pas per camins existents.  
Espècie o espècies principals: Pinus pinaster i Pinus halepensis.  
Inscripció registral: Registre de Requena, tom 948, llibre 19 de Cortes de Pallás, foli 18, finca 1159, inscripció 5a.  
  
  
DISPOSICIÓ FINAL  
  
Única. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
Contra aquest decret, les persones interessades podran interposar un recurs contenciós administratiu en el termini de dos mesos, comptadors a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 10 i concordants de la Llei reguladora de la jurisdicció contenciosa administrativa.  
  
Tot això sense perjudici de la interposició del recurs potestatiu de reposició davant del Consell, en el termini d'un mes, des de l'endemà de la publicació en el Diari Oficial de la Generalitat Valenciana, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 28 de febrer de 2020  
  
El president de la Generalitat,  
XIMO PUIG I FERRER  
  
La consellera d'Agricultura, Desenvolupament Rural,   
Emergència Climàtica i Transició Ecològica,  
MIREIA MOLLÀ HERRERA